יואל שפרן

יואל שפרן הוא ספורטאי ספורט נכים לשעבר ושחקן כדורסל כיסאות גלגלים.

בשנת 1970 השתתף לראשונה במשחקי סטוק מנדוויל, ובתחרות טניס שולחן הגיע למקום הרביעי.

שפרן היה שחקן פעיל ובולט בנבחרות הכדורסל של איל"ן בהרצליה ושל מרכז הספורט לנכים ובנבחרת ישראל בכדורסל בכיסאות גלגלים, איתה זכה במדליית כסף באולימפיאדת הנכים טורונטו (1976) ובמדליית זהב באולימפיאדת הנכים ארנהם (1980). את הופעתו האחרונה במשחקים הפאראלימפיים עשה באולימפיאדת הנכים ניו יורק וסטוק מנדוויל (1984), בהם סיימה הנבחרת ברבע הגמר.

בשנת 1978 השתתף עם הנבחרת באליפות אירופה. בשנה קודמת זכתה הנבחרת בגביע אירופה ושפרן לא השתתף במשחק הגמר לאחר שנפצע במשחק חצי הגמר.

בשנת 1979 השתתף עם הנבחרת באליפות העולם.

בשנות השמונים שיחק גם טניס כיסאות גלגלים והתחרה באליפות ישראל.

שפרן מתגורר ברעננה. בשנת 2001 הקים את חברת קומרסין לייבוא מהמזרח הרחוק ולמסחר במוצרי קרמיקה.

הערות שוליים

ספורטאים פאראלימפיים ישראלים
מדליסטים פאראלימפיים ישראלים
אלופים פאראלימפיים ישראלים
כדורסלנים ישראלים באולימפיאדת הנכים טורונטו (1976)
כדורסלנים ישראלים במשחקים הפאראלימפיים ארנהם (1980)
כדורסלנים ישראלים במשחקים הפאראלימפיים ניו יורק וסטוק מנדוויל (1984)
שחקני כדורסל נכים ישראלים
טניסאים נכים ישראלים
ספורטאי איל"ן
ישראלים שנולדו במאה ה-20